Qorti ta' l-Appell (Kompetenza Inferjuri) Rose Camilleri Cumbo, Georgina Pendry, Doreen Barbara, Josphine Unus Camilleri, Jonathan Unus Camilleri u Andrew Camilleri Cumbo bhala kuratur ta' ohtu Carmena Camilleri Cumbo in forza ta' digriet moghti mill-Qorti Civili [Sezzjoni ta' Gurisdizzjoni Volontarja] bin-numru 567/2007 u wara l-mewt taghha b'digriet tal-Bord tal-21 ta' Dicembru 2010, l-atti kienu trasfuzi f'isem l-istess rikorrenti u Emanuel Camilleri Cumbo (ID 73515M), Grazio Camilleri Cumbo (ID 00573M) u Alfred Camilleri Cumbo (ID 771877M) [appellanti] 31 t'Ottubru 2016 Permezz ta' rikors quddiem il-Bord li Jirregola l-Kera, ir-rikorrenti, wara li ppremettew li l-intimat: jikri mingħandhom il-fond bl-isem 'Maria Dolores', fi Triq Guze' Galea, Ħal Gharghur bħala workshop tal-aluminium u dan versu l-kera ta' tliet mija ħamsa u sittin lira Maltin [Lm365] fis-sena pagabbli kull sitt xhur bil-quddiem u cioe' f'Ġunju u Diċembru ta' kull sena. qed jagħmel użu mill-imsemmi fond għax-xogħol ta' aluminium u mingħajr il- permessi/liċenzi tal-Awtoritajiet kompetenti u di fatti sal-lum diġa' nstab ħati darbtejn wara ammissjoni tiegħu għal dan ir-reat mill-Qorti tal-Maġistrati (Malta) bhala Qorti ta' Ġudikatura Kriminali b'sentenza tal-1 ta' Frar 2007 [Dokument 'A' anness] u b'sentenza oħra tal-istess Qorti tas-27 ta' Novembru 2007, li ser tiġi eżibita fi stadju ulterjuri, u għalhekk ma jistax juża l-fond għall- iskop lilu mikri ħlief jekk mhux abużivament u illegalment. qieghed jaghmel uzu mill-istess fond ghal skop ta' garaxxjar ta' vetturi privati u b'hekk qed ibiddel id-destinazzjoni tal- fond mikri lilu mir-rikorrenti. Talbu li l-intimat jiġi kkundannat jiżgombra mill-fond bl-isem 'Maria Dolores' fi Triq Guze' Galea, Ħal Gharghur f'terminu qasir u perentorju li jiġi ffissat mill-Bord. L-intimat wieġeb li: ir-rikorrenti ghandhom jipprovaw it-titolu taghhom. m'huwiex minnu li ma jistax juża l-fond ghall-iskop lilu mikri; fit-tieni lok, m'huwiex minnu li l-fond qiegħed jintuża ghall-iggaraxxjar ta' vetturi privati u r-rikorrent ma biddilx id-destinazzjoni tal-fond mikri lilu, u fit-tielet lok, il-kera tinsab imħallsa kollha permezz ta' ċedoli ta' depożitu wara li r-rikorrenti kienu rrifjutaw malizzjożament li jirċievu l-ħlas tal-kera meta din kienet ġiet offruta lilhom mill-intimat, fir-raba' lok, m'huwiex minnu li kiser il-kundizzjonijiet lokatizji u qed jokkupa l-fond mingħajr ebda titolu validu fil-ligi kif allegaw ir- rikorrenti. Għalhekk l-allegazzjonijiet kollha fir-rikors huma kollha nfondati fil- fatt u fid-dritt. qiegħed isofri preġudizzju kbir għaliex mill-fond de quo huwa jaqla' l-għixien tiegħu. Permezz ta' sentenza tat-2 t'Ottubru 2014 il-Bord li Jirregola l-Kera ċaħad it-talba tar-rikorrenti. Ir-rikorrent appellaw mis-sentenza bl-aggravju li:- Il-Bord naqas għal kollox milli jqis in-nota ta' sottomissjonijiet tar-rikorrenti kif ukoll atti oħra u dan iġib in-nullita` tas-sentenza: 1.1 Fil-motivazzjoni tas-sentenza, iċċita lil Alfred Camilleri Cumbo li xehed li l-fond kien qiegħed jinżamm magħluq meta din il-kawżali mhix imniżżla fir-rikors promotur. Il-Bord injora l-fatt li d-data tal-għeluq imsemmija mix-xhud seħħet wara li nfetħet il-kawża; 1.2 qal li l-affidavit ta' Alfred Camilleri Cumbo huwa identiku għal 7 oħra mentri dan m'huwiex minnu. L-anqas is-7 l-oħra m'huma identiċi għal kollox ma' xulxin; 1.3 injora ġurisprudenza ċċitata mir-rikorrenti li tippermetti l-użu ta' affidavits li jagħmlu riferenza għal affidavit ieħor. Il-Bord, semma' l-affidavit ta' Georgina Pendry fejn qalet li l-intimat kien informa lil ommha li kien kiseb il-permess u, minflok sempliċiment ikkonkluda li din kienet hearsay evidence, ta' l-imbekkata li x-xhieda donnhom ftiehmu x'kellhom jgħidu għal raġunijiet ħżiena. Huwa u jagħmel hekk, il-Bord abbina dak li qalet Pendry ma' dak li suppost qal Alfred Camilleri Cumbo, u ddiskreditah b'dan il- mod. Psaila ma kienx ikkontro-eżaminat. 3. il-Bord emmen il-verżjoni tal-intimat li fis-snin tmenin is-sid ma tatx il-kunsens tagħha għall-ħruġ tal-permess bħala workshop. Anke kieku dan kien veru, l- intimat messu aġixxa ġudizzjarjament kontriha. Ma ressaq l-ebda prova li dak iż- żmien kien meħtieġ il-kunsens tas-sid. Tardivament ressaq xi dokumenti li l-Bord sfilza iżda ħalla fl-atti u li għalhekk ma jistax jonqos li nfluwenza id-deċiżjoni tiegħu. Minn meta twaqqfet il-MEPA fil-1992, min mhux sid jista' japplika għal permess basta jinforma lis-sid bl-applikazzjoni. Meta applika l-intimat, ir-rikorrenti m'għamlu l-ebda oppożizzjoni. Is-sid kriet bil-kundizzjoni li l-intimat iġib il-permess. Għalhekk hija żbaljata l- konklużjoni tal-Bord li, "anke l-mod kif postulata t-tieni premessa hija ġuridikament irrikonċiljabbli man-natura ta' kawżi miġjuba quddiem dan il-Bord". L-intimat ammetta li ma kienx qed juża l-fond għal xogħol ta' manifattura. B'danakollu l-Bord xorta waħda kkonstata li kien qed jagħmel xogħol ta' manifattura u dan minn irċevuti tas-snin tmenin u disgħin. L-intimat naqas li jipproduċi provi dwar l-attivita` kummerċjali tiegħu mill-fond in kwistjoni. Il-Bord qal li "huwa evidenti illi dak li ta lok għall-vertenza hawn devoluta ma hu xejn ħlief strataġemma sabiex ir-rikorrenti jirriprendu l-fond paċifikament mikri lill-intimat sa mill-1986". Il-Bord injora l-fatt li bl-operazzjoni illegali tiegħu, l-intimat kien qed jagħmel ħsara kbira lis-sidien. Il-Bord kien skorret meta qal li, "r-rikorrenti m'għandhomx raġun meta jgħidu li ladarba ma hemmx permess ergo l-fond mhux qed jintuża skond id- destinazzjoni tiegħu għaliex l-awtur tagħhom krietu biex jintuża bħala workshop u hekk qed jintuża llum" għaliex l-intimat innifsu ammetta li ma baqax juża l-fond u f'ħin minnhom allega li jużaħ bħala store. Il-Bord ma ndagax jekk dan kienx jikser il-kundizzjonijiet tal-kirja. Il-fond inkera speċifikament bħala 'workshop' u mhux bħala maħżen. L-intimat xehed ukoll li kien bi ħsiebu juża l-post biex jirċievi ordnijiet mingħand il-klijenti imbagħad iġib ix-xogħol lest minn barra minn Għal din l-attivita` li kien bi ħsieb jagħmel, ukoll l-anqas kellu l-permessi meħtieġa. Il-Bord ikkonkluda li ma jirriżultax li l-intimat kien qed juża' l-fond biex jipparkjaw karozzi privati. Il-Bord injora ritratt eżibit u l-allegazzjoni inverosimili tal-intimat li l-vettura setat kienet ta' xi lavrant tiegħu. Il-konklużjoni tal-Bord li "jekk bl-allegat aġir tiegħu l-intimat qed jokkupa l- fond mingħajr ebda titolu validu fil-liġi, allura kien jispetta lir-rikorrenti jaġixxu lil Qorti ordinarja", hija fiergħa għaliex ir-rikorrenti m'użawx il-frażi "bla titolu" fis- sens li l-intimat qatt ma kellu titlu, imma li l-kirja ġiet fi tmiemha minħabba ksur ta' kundizzjonijiet lokatizji. L-appellat wieġeb: 1. mhux minnu li l-Bord naqas milli jieħu konjizzjoni tal-atti. Il-kawża Mugliette v Sciriha plumpton mill-appellanti hija dwar sentenza mogħtija meta kien hemm traskrizzjoni ta' kontro-eżami li ma ddaħħlitx fl-atti, li mhux il-każ hawnhekk. 2. il-fatt li ma sarx kontro-eżami ta' Alfred Camilleri Cumbo ma jfissirx bilfors li l-Bord ried joqgħod fuq il-kelma tiegħu, meta seta' jqabbilha ma' provi oħra 3. hija spekulazzjoni li l-Bord kien influwenzat minn dokumenti sfilzati. Ma jagħmel l-ebda riferenza għalihom. 4. l-appellanti qed jużaw tifsira dejqa tal-kelma "workshop" li mhux ristrett għal impjant jew fabbrika. Jekk waqqaf il-magni dan għamlu temporanjament sakemm jirregola ruħu minkejja l-ostakli kollha tar-rikorrenti. 5. is-sentenzi tal-Qorti tal-Maġistrati stabbilew li l-intimat kien qed juża' l-fond bla trading licence. Dan mhux biżżejjed biex jiddetermina li l-fond ma kienx qed jintuża' għall-iskop li għalih ġie mikri. 6. ir-rikorrenti stess użaw is-servizzi tal-intimat sa mill-1986. Konsiderazzjoni. Mir-rikors promotur li preżentat fl-10 ta' Dicembru 2007, jirriżulta li sidien il-kera bbażaw it-talba tagħhom għall-iżgumbrament mill-fatt li: i. L-inkwilin qiegħed juża l-fond Maria Dolores, Triq Guze Galea, Ħal Gharghur bhala workshop biex fih jaħdem xogħol ta' aluminju. m'għandux permessi sabiex ikun jista' juża l-fond għal dak l-iskop. L-inkwilin qiegħed juża l-fond biex fih jipparkja vetturi privati. L-inkwilin ilu ma jħallas il-kera. Għal dawk li huma fatti, jirriżulta li: F'Gunju 1986, l-intimat kien kera l-fond Maria Dolores, Triq Guze Galea, Ħal Gharghur mingħand Dolores Camilleri Cumbo, sabiex jużah bħala workshop biex fih jaħdem l-aluminju. Fir-riċevuti tal-kera jingħad li l-fond "jintuża ghal workshop ta' aluminju...." M'hemmx skrittura ta' lokazzjoni. L-inkwilin kellu jieħu ħsieb jottjeni l-permessi relattivi sabiex il-fond ikun jista' jintuża bħala workshop. Qatt ma saret applikazzjoni mat-Trade Licensing Unit sabiex il-fond jintuża bħala workshop biex fih jinħadem l-aluminju; Qatt ma saret applikazzjoni mal-Awtorita tal-Ippjanar sabiex il-fond ikun jista' jintuza' bhala workshop biex fih jinħadem l-aluminju (Ivor De Cesare, seduta tat-28 ta' Marzu 2011); Il-kera baqgħet tiġi aċċettata sat-2 ta' Ġunju, 2006, meta tħallset il- kera ghall-perjodu 2 ta' Ġunju 2006 sat-2 ta' Diċembru 2006. Skond l-appellat, l-applikazzjoni ġiet miċħuda. B'sentenzi tal-1 ta' Frar 2007, 27 ta' Novembru 2007 u 17 ta' Marzu 2009 li nghataw mill-Qorti tal-Magistrati (Malta) bhala Qorti ta' Ġudikatura Kriminali, l-intimat instab ħati li fil-fond kien qiegħed jagħmel xogħol tal-aluminju mingħajr permessi u licenzi. L-appellanti jsostnu li s-sentenza tal-Bord hi nulla għaliex mis-sentenza kien evidenti li naqas milli jikkunsidra n-nota ta' sottomissjonijiet tagħhom. Pero' din hi biss konġettura u xejn iktar. L-estratt mis-sentenza li l- appellanti rriproduċew mis-sentenza tal-Bord (ara fol. 4 tar-rikors tal- appell) ma fih l-ebda żball. Il-Bord sempliċement irrimarka li dak li qal Alfred Camilleri Cumbo, li wara t-tielet sentenza l-intimat ma baqax imur u lanqas juża l-fond bħala workshop, ma kienx issemma bħala premessa fir-rikors promotur. Il-fatt li t-tielet sentenza ngħatat fil- mori tal-kawża kien immaterjali. Il-Bord kellu jagħti sentenza fuq ir- raġunijiet li sidien il-kera semmew fir-rikors promotur u li minħabba fihom talbu l-awtorizazzjoni sabiex ma jġeddux il-kirja, u mhux raġuni oħra li tissemma waqt il-ġbir tal-provi. L-appellanti jilmentaw ukoll mill-kumment li għadda l-Bord li fl-atti ġew preżentati affidavits identiċi. Kif sewwa osserva l-Bord, Georgina Pendry li hi wkoll waħda mir-rikorrenti, qalet: "Nispjega illi l-affidavit tiegħi huwa kelma b'kelma b'dak li qal haddieħor, jiġifieri Josephine Unus Camilleri, Rose Camilleri Cumbo, Andrew Camilleri Cumbo, Grazio Camilleri Cumbo, Emmanuel Camilleri Cumbo peress illi bħala aħwa ftehmna li mmorru għand avukat u flimkien iddiskutejna x'għandna ngħidu u dak li għidna kien redatt f'affidavit wieħed." (fol. Paragrafi numru 4 sa 9 tal-affidavit ta' Alfred Camilleri Cumbo (ID numru DE CESARE) huma identiċi ghall-affidavit tal-imsemmija xhieda, li huma rikorrenti. Għalkemm dak li ngħad f'paragrafi 1 sa 3 tal-affidavit ta' Alfred Camilleri Cumbo m'huwiex fl-affidavits l-oħra, b'daqshekk ma jfissirx li l-Bord ma qarax l-atti. Id-dettalji li hemm f'paragrafi 1 sa 3 huma pjuttost introduzzjoni, filwaqt li l-kumplament hu kelma b'kelma l-istess bhal dawk tal-apellanti li ssemmew iktar qabel. In kontro-eżami Georgina Pendry qalet: "Meta għidt illi Stephen ELLid kien qal lill-ommi illi kien ottjena permess, jiena ma kontx prezenti għal dan id-diskors." (fol. Fatt li ma semmitx fl-affidavit. Dan hu l-ħażin meta l-affidavit isir bil-mod li spjegat ix-xhud, u jservi biex inissel id-dubji f'moħħ min irid jiddeċiedi. Fir-rikors tal-appell, l-appellanti komplew isostnu li l-appellat ivvaka mill- fond u qiegħed jużah bħala store. Jingħad, "U hu proprju għalhekk illi Alfred Delmar xehed illi wara li l-intimat instab ħati għat-tielet darba ma resaqx aktar lejn dan il-fond u ma ħadimx iżjed minn hemm, u ma qed jagħmel użu minnu. Alfred Camilleri Cumbo xehed b'mod preċiż dwar il-fatti kif seħħew fl-ordni kronoloġika korretta tagħhom, u l-Bord minflok ikkonkluda li hemm kontradizzjoni irrikonċiljabbli fil-fatt...." (fol. It-tielet sentenza ngħatat mill-Qorti tal-Magistrati (Malta) bħala Qorti ta' Ġudikatura Kriminali fis-17 ta' Marzu 2009, ċjoe' fil-mori ta' din il-kawża. Fir-rikors promotur ma jissemmiex in-non użu tal-fond bħala workshop, bħala waħda mir-raġunijiet għalfejn l-appellanti talbu l-awtorizazzjoni sabiex ma jġeddux il-kirja. Anzi fit-tieni paragrafu l-premessa taqra: "2. Illi l- intimat qed jagħmel użu mill-imsemmi fond għax-xogħol ta' aluminium mingħajr il-permessi/liċenzi tal-Awtoritajiet kompetenti...… u 1 Ara paragrafu 9 tal-affidavit ta' Alfred Camilleri Cumbo (fol. għalhekk ma jistax juża l-fond għall-iskop lilu mikri ħlief jekk mhux abużivament u illegalment." Lanqas ma jirriżulta li waqt li kien qiegħed jinstema' l-każ quddiem l-ewwel qorti, l-appellanti talbu li tiżdied kawżali fir-rikors promotur. Għalhekk jekk wara t-tielet sentenza l-appellat baqax jagħmel użu mill-fond jew le bħala workshop2, m'hijiex materja li l-Bord kellu jiddeċiedi dwarha. Għalkemm il-Bord qal: "Kif kostantement ritenut mill-Qrati tagħna, il-premessa ta' non-użu hija kawżali sostanzjalment ta' fatt (Mary Galea Schembri vs Invicta Ltd – App 1.12.2004) u mill-assjem tal-provi ma jirriżultax pruvat li dan il-fond mhux qed jintuża." Il-qorti tosserva li fir-rikors promotur m'hemmx kawżali ta' non-uzu tal- fond. Inoltre, dak li qal il-Bord dwar non-użu jista' jirreferi biss għaz-zmien meta ġiet preżentata l-kawża u qabel. Fil-fatt ir-riċevuti li l-Bord għamel riferenza għalihom u li qal li juru li kien qiegħed isir xogħol ta' manifattura fil-fond, inħargu fis-snin tmenin u disgħin (fol. Għalhekk dak li qal il-Bord fir-rigward ta' non-użu m'huwiex ta' pregudizzju għal ebda parti fir-rigward ta' fatti ġodda li ġraw fil-mori tal-kawża. L-appellant tant kien qiegħed jagħmel użu mill-fond oġġett tal-kawża bħala workshop, li ttieħdu proċeduri kriminali għaliex m'għandux permessi. Hu fatt li mingħajr permessi mhux suppost li kien qieghed juża l-fond bħala workshop. Pero' dik hi materja li l-appellat kellu jara mal- awtoritajiet. Sid il-kera kienet kuntenta li tikri l-fond biex l-appellat jużah bħala workshop. Pero' m'hemmx prova li l-ftehim kien fis-sens li jekk l- inkwilin ma jġibx il-permessi, allura l-kirja tiġi tterminata. L-appellanti jippretendu li l-Bord kellu jemmen il-verżjoni tagħhom li l- appellat kien igħidilhom li għandu l-permessi u kien biss ftit xhur qabel il- kawża li skoprew li dan ma kienx minnu. Dwar dan uħud mir-rikorrenti xehedu: "Inzid li Stephen ELLid kien qal lill-ommi u anke lil ħuti f'diversi okkażżjonijiet li hu kien ġab il-permessi kollha meħtieġa biex ikun jista' juża dan il-fond bħala workshop tal- aluminium." 2 Dan minkejja li fis-seduta tal-24 ta' Mejju 2012, l-appellat xehed: "Fil-fatt kont qed nopera bħala workshop sakemm waqfitni l-qorti sitt snin ilu fi proċeduri oħrajn, proċeduri kriminali. Għalhekk il- fond minn dakinhar 'l hawn bqajt nużah bħala store tal-affarijiet in konnessjoni max-xogħol tiegħi. Nikkonferma li mhux qed nagħmel xogħol tal-aluminium għaliex dan ma jistax isir skond il- liġi." (fol. Min-naħa l-oħra l-appellat xehed li sidien il-kera kienu rrifjutaw li jagħtu l- kunsens biex jinħareġ permess. Il-qorti ma tista' ssib l-ebda raġuni għalfejn il-Bord kellu bilfors jemmen lill-appellanti, meta tqies li: i. Fl-affidavits ma jissemmiex: (a) meta kien li l-appellat qal lil sid il-kera u wliedha li kien ġab il- (b) x'kien il-kliem li ntqal qabel saret l-allegata dikjarazzjoni mill- appellat li kien ġab il-permessi; (c) il-motiv wara l-allegat kliem fuq permessi bejn sidien il-kera u l- (d) lil min mill-aħwa l-appellat kien qal li gab il-permessi; (e) x'wassalhom sabiex xhur qabel ippreżentaw il-kawża saru verifiki dwar il-permessi, meta l-kirja bdiet fl-1986; Għalhekk hemm nuqqas ta' dettall li ma jgħinx il-verżjoni tagħhom. Dan apparti li kollha qalu l-istess kliem, iżda meta l-ewwel xhud tal- appellanti sarilha kontro-eżami qalet li ma kinitx preżenti meta suppost l-appellat qal li kellu l-permessi. Fih innifsu dan serva wkoll biex il-Bord jiddubita mill-veraċita tal-verżjoni li taw l-appellanti. Fehma li kellu dritt għaliha. Hu veru li ma sarx kontro-ezami tar- rikorrenti l-oħra li xehedu b'affidavit, pero' b'daqshekk ma jfissirx li l-Bord kellu jagħlaq għajnejh u jemmen kull ma ngħad fihom. Dan iktar u iktar meta f'dan il-każ il-Bord kellu quddiemu affidavits li tista' tgħid kienu kollha copy and paste. B'dan il-mod, kif wara kollox qalet Georgina Pendry, ir-rikorrenti ddiskutew x'kellhom igħidu u ħarġu b'verżjoni waħda li hi identika f'dawk l-aspetti li kienu l-iktar importanti ghall-eżitu tal-kawża. Ix-xhud irid jagħti t- testimonjanza tiegħu, mingħajr ma jiġi nfluwenzat minn dak li qal ħaddieħor, kemm waqt diskussjoni formali dwar il-każ jew f'konversazzjoni nformali. B'hekk ma jkunx hemm il-periklu li t- testimonjanza tax-xhud tkun tailored skond ma qal ħaddieħor. Qabel inqala' l-inkwiet, ma jirriżultax li l-appellanti qatt talbu lill- appellat sabiex jagħtihom kopja tal-permessi. Kieku l-permessi kienu tant importanti għal sid il-kera u wliedha, il-qorti temmen li probabilment ma kinux ser joqgħodu biss fuq il-kelma tal-inkwilin, kif qalu li għamlu. Probabilment kienu jinsistu li jingħataw kopja tal- permessi, jew jitolbu li jarawhom, u fin-nuqqas jagħmlu ndaġni indipendenti. Dan iktar u iktar meta tqies li kollha qalu li l-appellat, f'diversi okkazzjonijiet, qal li kien ġab il-permessi. Magħmula dawn il-konsiderazzjonijiet il-qorti ma tara xejn stramb li l-Bord qies iktar verosimili l-verżjoni tal-appellat, ċjoe' li sid il-kera ma tatx il- kunsens għall-ħruġ ta' permess. Ovvjament hu evidenti li min-naħa tiegħu l-appellat baqa' passiv, in kwantu ma pproponiex proċeduri kontra sid il- kera sabiex tagħti l-kunsens mal-awtoritajiet. Jidher għal snin twal kien komdu ma jagħmel xejn ladarba kien qiegħed jaħdem mingħajr problemi. Pero' jibqa' l-fatt li l-kirja kienet ta' workshop sabiex fih isir xogħol tal- aluminju, u l-appellat hekk kien qiegħed jużah għallinqas żgur sakemm ingħatat it-tielet sentenza fis-17 ta' Marzu 2009. Il-qorti tfakkar li r-raġuni sabiex sid il-kera jingħata permess biex ma jġeddidx il-kirja kellha tkun teżisti fiż-żmien li tiġi preżentata l-kawża u mhux xi raġuni ġdida li tinqala' fil-mori tal-kawża u li għaliha m'hemmx riferenza fir-rikors promotur. Għalhekk il-qorti ma taqbilx mar-ragunament tal-appellanti li l-Bord kellu jiddeċiedi kienx veru li l-fond kien qed jintuża bhala store u jekk dan kienx jikser il-kundizzjonijiet tal-kirja (ara fol. L-appellanti argumentaw li dak li ġara kien jiġġustifika li jieħdu lura l- pussess tal-fond, minħabba li l-appellat naqas milli jeżegwixxi waħda mill- kondizzjonijiet tal-kirja (artikolu 9(a) tal-Kap. Fil-fatt isostnu li ommhom, "… rabtitu li jottjeni l-permessi relattivi, u għalhekk hu ċar li s- sid kienet qed torbtu li jmexxi operazzjoni kummerċjali skont il-liġi." (fol. Il-qorti hi tal-fehma li dan l-argument hu dgħajjef meta tqies li l-Bord ikkonkluda li: "… jemmen lill-intimat li għamel minn kollox biex jottjeni l-kunsens tal-awtur tar- rikorrenti sabiex jinħareġ il-permess u li din irrifjutat b'mod kapriċċjuż minkejja li l-fond inkera għall-użu kummerċjali." Konklużjoni bażata fuq apprezzament tal-provi u li l-Bord kellu kull dritt li jagħmel. M'għandux ikun li mbagħad sid il-kera jinqeda b'nuqqas tiegħu stess sabiex jargumenta li l-inkwilin naqas milli jezegwixxi kondizzjoni tal- kirja. Dan apparti li kieku l-permessi kienu waħda mill-kundizzjonijiet tal- kirja li sid il-kera mponiet fuq l-inkwilin, kif l-appellanti taw x'jiftiehem fin- nota ta' sottomissjonijiet u rikors tal-appell, il-loġika tgħidlek li s-sidien kienu jagħmlu minn kollox biex jaċċertaw ruħhom jekk l-inkwilin kienx ottjena l-permessi. Sid il-kera mietet fil-21 ta' Diċembru 1992 (fol. Dak li m'għamlitx hi lanqas m'għamluh uliedha, u kien biss lejn l-aħħar tas-sena 2006 li qamet il-kwistjoni dwar il-permessi. Għalhekk kienu għaddew xejn inqas minn 20 sena mill-kirja oriġinali u l-appellat qatt ma kellu problemi fl-użu tal-fond bħala workshop. Dan fih innifsu hu ndizju li sid il-kera qatt ma rabtet lill-inkwilin biex iġib il-permessi sabiex ikun jista' juża l-fond bħala workshop, u l-kwistjoni dwar il-permessi qamet meta s- sidien iddeċidew li jagħmlu tentattiv li jieħdu lura l-pussess tal-fond. Ovvjament kien fl-interess tal-inkwilin li jġib il-permessi sabiex ikun konformi mal-liġi u b'hekk ukoll jevita l-problemi. L-appellanti jilmentaw ukoll dwar dak li qal il-Bord fir-rigward ta' pparkeggar ta' vettura privati fil-garaxx, li tissemma fit-tielet paragrafu tar-rikors promotur. Ir-rikorrenti semmew ritratt, li pero' ma jinsabx fl-atti. F'kull każ m'hemmx dubju li ritratt wieħed ma kien ser ibiddel xejn. Il- li kien wara t-tieni sentenza qorti tinnota li (27.11.2007) li l-appellat beda jipparkja l-vetturi privati. Pero' f'kull każ: i. Ir-rikors promotur ġie ppreżentat fl-10 ta' Diċembru 2007, ċjoe' ġranet wara t-tieni sentenza. Ma kienx hemm trapass ta' żmien biżżejjed biex il-Bord jasal għal konklużjoni li fid-data li ġiet preżentata l-kawza, l-appellat kien biddel id-destinazzjoni tal-kirja billi beda jipparkja vetturi fih. Saħansitra fir-rikors promotur stess l- appellanti ddikjaraw, "2. Illi l-intimat qed jagħmel użu mill-imsemmi fond għax-xogħol ta' aluminium mingħajr il-permessi/liċenzi tal- Awtoritajiet kompetenti ......" Tant l-appellat ma kienx biddel id-destinazzjoni tal-kirja minn dik ta' workshop għal garaxx, li ttieħdu proċeduri kriminali kontra tiegħu talli fl-10 ta' Diċembru 2007 għamel xogħol ta' aluminju minn ġewwa l-garaxx oġġett tal-kawza (fol. Għal dawn il-motivi tiċħad l-appell bl-ispejjeż kontra l-appellanti.